લીસ્ટીંગની વૃધ્ધિ માટે અને સરકારી હિસ્સાને ડાયલુટ કરવા માટે આ કંપની તેનો મેઈડન આઈ પી ઓ દ્વારા તેનો રૂ. ૧૦ નો એક એવા ૨૫૨૦૦૦૦૦ ઈકવીટી શેર બુકબિલ્ડીંગ રૂટ દ્વારા રૂ. ૧૮૦ થી રૂ. ૧૮પ ના ભાવે ઓફર કરીને બજારમાંથી રૂ. ૪૫૩.૬૦ કરોડથી રૂ. ૪૬૬.૨૦ કરોડ એકત્રિત કરવા (નીચેના અને ઉપરના પ્રાઈઝ બેન્ડના આધારે) માટે મૂડી બજારમાં આવેલ છે. તેણે નાના રોકાણકારો અને તેના યોગ્યતા ધરાવતા કર્મચારીઓને શેરદીઠ રૂ. ૬ ડીસ્કાઉન્ટ આપેલ છે. જાહેર ભરણા માટે આ ઓફર તા. ૨૦.૬.૧૮ના રોજ ખુલશે અને તા. ૨૨.૬.૧૮ના રોજ બંધ આવશે. તેઓએ તેમના યોગ્યતા ધરાવતા કર્મચારીઓ માટે ૧૨૦૦૦૦૦ ઈકવીટી શેર અનામત રાખેલ છે. આ રીતે કુલ ઓફર ૨૪૦૦૦૦૦૦ ઈકવીટી શેરની થાય છે, જેમાં પ૦ ટકા કયુઆઈબીને, ૧પ ટકા એચ એન આઈને અને ૩પ ટકા નાના રોકાણકારોને આપવામાં આવશે. ઓછામાં ઓછી અરજી ૮૦ શેર માટે કરી શકાશે, અને તે પછી તેના ગુણાંકમાં કરવાની રહેશે. ફાળવણી પછી, આ શેર બી એસ ઈ અને એન એસ ઈ પર લીસ્ટ થશે. આ ઓફરના બુક રનીંગ લીડ મેનેજર ઈલેરા કેપિટલ (ઈન્ડિયા) પ્રા. લી, આઈ ડી બી આઈ કેપિટલ માર્કેટસ અને સિકયુરીટીસ લી, આઈ ડી એફ સી બેંક લી, અને એસ બી આઈ કેપિટલ માર્કેટસ લી છે જયારે રજીસ્ટ્રાર તરીકેની કામગીરી લીીન્ક ઈનટાઈમ ઈન્ડિયા પ્રા. લી. કરી રહેલ છે. આ ઈસ્યુ તેમની ભરપાઈ થયેલ મૂડીના ૧ર.૬૦ ટકા હિસ્સો બનાવે છે. આ વેચાણ માટેની ઓફર હોવાથી, તેમની ભરપાઈ થયેલ શૂડી જે હાલ રૂ. ર૦૦ કરોડ છે તે તેટલી જ રહેશે. અત્યાર સુધી તેમણે તમામ ઈક્વીટી ભાવોભાવ આપેલ છે, અને આ પછી ૧ ઉપર ૪ (જૂન ૧૯૮૪), ૧ ઉપર ૧ (જુલાઈ ૧૯૮૭), ૧ ઉપર ૧ (ઓગસ્ટ ૧૯૯૭), ૧ ઉપર ૧ (જૂન ૨૦૦૩), ૧ ઉપર ૯ (ફેબ્રુઆરી ૨૦૦૮), ૪ ઉપર ૬ (ઓક્ટોબર ૨૦૧૨) ર ઉપર ૧ (નવેમ્બર ૨૦૧૬) અને ૩ ઉપર ૧ (માર્ચ ૨૦૧૭) બોનસ શેર આપેલ છે. આથી આરંભથી જ આઠ બોનસ ઇશ્યૂ થયા છે. પ્રમોટરો દ્વારા શેરના સંપાદનની સરેરાશ કિંમત રૂ. શેર દીઠ ૦.૦૦૫ છે.